Dileke Kaya ya ke qezaya Peyasî ya Amedî de ciwîyayêne hetê waştîyê ci yê leşkerê tirkî ra ameye kiştene.
Kaya ya ke beşê hesabdarîye yê kargehêkê bajarî de gureyayêne hetê waştiyê ci Y.Ç. yo ke Fermandarîya Core ya Bingeyêne ya 8ine ya Amedî de sey Astsûbayî gureyeno ra bi çeke ke xo ser kirişeno ameye kiştene.
Meyîte Dileke Kaya badê etudkerdişan ame berdene bi morgê Nêweşxaneyê Dewlete yê Selahattin Eyyubi yê Amedî. Waya Dileke Kaya Mutlu Kaya zî hetê waştîya ci ra ameyebî pirodayene û demêk nêeşayêne qal bikere û rayîrî ra şire.
